open-index/open-wikipedia-markdown huggingface dataset:
Urba biciklo

La **urba biciklo,** ankaŭ priskribita kiel **utilecobiciklo**, estas komforta biciklo kiu estas precipe taŭga por ĉiutaga praktika uzo, kiel iri al lernejo, laboro kaj vendejoj. La pneŭoj de la urba biciklo estas malpli profilita kaj ĝenerale pli mallarĝaj ol tiuj de la montbicikloj, sed pli larĝaj ol tiuj de vetkuraj bicikloj. Ili ne taŭgas por partopreni en vetkurso aŭ por bicikli en arbaroj aŭ kampoj. Temas pri speco de utileca biciklo iom ĉie uzata tra la mondo produktita por facila biciklado kun la kutimaj vestaĵoj en varieco de veterstatoj.
alternative=Tipa eŭropa urba biciklo kaj la koresponda vertikala bicikla sinteno.|centra|eta|600x600ra|Tipa eŭropa urba biciklo kaj la koresponda vertikala bicikla sinteno. 

## Malavantaĝoj 
Urbaj bicikloj estas relative pezaj, ofte pli ol 18 kg pro al la ŝtala framo. Aliflanke, kun urba distanco oni faras kutime nur malgrandajn distancojn , ofte malpli ol 5 km, do la ekstra pezo de la urba biciklo efektive ludas neniun rolon. 

## Dezajno 
La dezajno de la urba biciklo estas simpla: ofte nur unu rapideco kaj retropedala bremso kiu reduktas la ŝancon je difektoj. Tial la urba biciklo preskaŭ ĉiam estas uzopreta. La fermita ĉeno gardisto certigas ke la ĉeno restas pura kaj do preskaŭ neniu bezono de prizorgado. Ekzistas ankaŭ luksaj versioj de la urbo biciklo, ili havas 2 mano bremsoj kaj 3, 7, aŭ eĉ 8 nabo. Alia plibonigo estas la rollerbrakes, tiuj teniloj ne bloki kaj redukti la ŝancon ke la biciklanto falas dum peza bremsita.

## Modeloj 
### Panja biciklo 
La plej fama kaj plej populara modelo de urba biciklo estas la panja biciklo.

### Pruntbiciklo 
*Ĉefartikolo sub *Pruntbiciklo'' 
Temas pri luebla biciklo ofte ankaŭ trovebla apud stacidomoj por atingi vian cellokon kaj reenveni al tiu stacidomo. La selo estas facile adaptebla en alteco kaj la V-forma framo estas uzebla de ambaŭ sinjorinoj kiel de sinjoroj. Tiel ĉiu persono scias bicikli kun ĝi. 

### Persona biciklo 
La personigita biciklo estas urba biciklo kun unika numero kiu estas parto de la framo. Sekve, ne estas facile forigi kaj tiel estas la personigita biciklo malpli alloga al biciklo telisto. Alispeca urba biciklo estas la ŝarĝbiciklo: krom pakaĵportilo super la malantaŭa rado, ankaŭ super la antaŭa rado povas troviĝi pakaĵportilo utila al butikumado. Sur la antaŭa pakaĵportilo ofte troviĝas konstante korbo aŭ plasta skatolo. Iuj virinoj beligas sian urban biciklon estas kun plastaj floroj aŭ estas pentritaj en koloroj, ofte kun unika dezajno.

## Referencoj 
## Vidu ankaŭ 
* Eltenebla transporto
* Cycle Chic

Kategorio:Bicikloj
Transmisiilo (mekaniko)

[eta|[Shimano XTa: ĉenrada ŝanĝilo sur montbiciklo.]]
**Transmisiilo** estas maŝino en povodissenda sistemo, kiu provizas kontrolitan aplikon de la povo. Ofte la termino transmisiilo simple referencas al la rapidumskatolo, kiu uzas rapidŝanĝilojn kaj dentoradan kuplon por konverti potencon de rotacianta energio-fonto al alia aparato.

La plej ofta uzo estas en motoraj veturiloj, en kiuj la transmisiilo transdonas la energion generatan de la eksplodmotoro al la radoj. Tiaj motoroj devas funkcii ĉe relative alta rotacia rapideco, kia estas nekonvena por komencanta, haltanta kaj pli malrapida vojaĝado. La dissendo reduktas la pli altan motoran rapidecon al la pli malrapida rada rapideco, pliigante tordmomanton en la procezo.

## Bicikla rapidumŝanĝilo 
Transmisiilo estas ankaŭ uzata sur bicikloj en formo de bicikla rapidumŝanĝilo (fr. derailleur).

## Aliaj uzeblecoj 
Transmisiiloj trovis ankaŭ aplikon en larĝa varieco de malsamaj aplikoj kiel ventaj turbinoj, riparitaj maŝinoj kaj kie diversaj rotaciaj rapidecoj kaj tordaj momantoj estas adaptataj.

Transmisiiloj estas ankaŭ uzataj en agrikultura, industria, konstrua, minejoindustria kaj aŭtomobila ekipaĵoj. Aldone al ordinara transmisiilo ekipita kun rapidŝanĝiloj, tia ekipaĵo vaste uzas hidrostatatan stiradon kaj elektran *rapideco-adaptilon* (ekipaĵo por kontroli la rapidecon de maŝinoj).

## Aŭtomata rapidumŝanĝilo 
eta|Transmisiiloj uzataj en aŭtomata transmisiilo.Plej moderna nord-amerikano, kelkaj eŭropaj kaj japanaj aŭtoj havas aŭtomatan dissendon kiu elektas konvenan ilaran raporton sen ajna operacianta interveno. Ili unuavice uzas hidraŭlikon por elekti rapidŝanĝilojn, depende de la premo fare de la fluidaĵo ene de la transmisiila asemblado. 

## Referencoj 
## Vidu ankaŭ 
* Transmisia ĉeno
* V-rimeno
* Variomatic

Kategorio:Transmisio
Kategorio:Kinematiko
Kategorio:Maŝinoj
Kategorio:Mekanika inĝenierado
Kategorio:Mekanismoj
Ludwig Storch

eta|Storch en 1863
**Ludwig STORCH** (naskiĝinta la  en Ruhla, mortinta la  en Kreuzwertheim) estis germana verkisto.

## Vivo 
Li studis en Göttingen kaj Leipzig teologion okupiĝante (ankaŭ pro povreco) jam baldaŭ pri verkado. Tio estis por li streĉanta ne povante sekurigi al si nek trankvilecon nek loĝlokon stabilan. Plej longe li estis en Leipzig kaj en Gotao. Ekde 1866 li vivis en Kreuzwertheim kiel pensiulo de la Schiller-fondaĵo.

## Verkado 
Lia talento estis iel limigita; tamen ĝojigas liaj rakontoj kaj noveloj (eldonitaj elekte en 31 volumoj en Lepsiko inter 1855-62). Tamen mankas al ili ja poezia profundeco - same kiel ankaŭ liaj poemoj »Gedichte« (Lepsiko 1854) estantaj esprimilioj de naciema kaj liberpensanta, bonkora karaktero.

La plej ŝatata inter la rakontantaj skribaĵoj estis:
* »Der Freiknecht« (Leipzig 1829)
* »Die Freibeuter« (Leipzig 1832)
* »Der Jakobsstern« (Frankfurt 1836–38)
* »Die Heideschenke« (Bolesławiec 1837)
* »Max von Eigl« (Leipzig 1844)
* »Ein deutscher Leinweber« (Leipzig 1846–50)
* »Leute von gestern« (Leipzig 1852)

Liajn postlasitaĵojn eldonis en Eisenach sub la titolo »Poetischer Nachlaß« Alexander Ziegler.

## Fonto 
Meyers Großes Konversations-Lexikon, Band 19. Leipzig 1909, p. 67, kio legeblas tie ĉi interrete.

## Eksteraj ligiloj 
* Biografio ĉe ADB
* Textoj interrete legeblaj

Kategorio:Germanaj verkistoj
Kategorio:Homoj rilataj al Gotha
Małgorzata Tracz

**Małgorzata Elżbieta TRACZ** (naskiĝis la  en Bolesławiec) estas pola politikistino. Ŝi estas prezidantino de la politika partio Partio Verduloj (ekde majo 2015).

Ŝi estis elektita al la pola parlamento (Sejmo) post la parlamentaj elektoj en 2019, kie la verduloj estis parto de la Civitana Koalicia Alianco (pole: *Koalicja Obywatelska).*

En la baloto de 2023, ŝi sukcese kandidatiĝis por parlamenta reelekto, ricevante 17 693 voĉojn.

## Referencoj 
Kategorio:Verduloj
Kategorio:Polaj politikistoj
Kategorio:Naskiĝintoj en Pollando
Moorea

eta|maldekstra|Golfeto de Cook
**Moorea** (tahitie: *Mo’orea*) estas Franc-Polinezia insulo, kiu apartenas al la Societa Insularo en la Pacifika Oceano. Ĝi situas nur 17 km okcidente de Tahitio. Ĝi estas vera geedziĝa destino.
La nomo Moorea havas la signifon de "flava lacerto" (Mo'o = lacerto ; Re'a = flava).

## Historio 
La insulo malkovriĝis en 1767 fare de Samuel Wallis. Li ne albordiĝis. Li nomis la insulon laŭ la Duko de Jorko.
En 1777 James Cook vizitis Moorean. En 1817 anglaj misiistoj setlis sur la insulo por konverti la loĝantojn kaj por fondi sukero- kaj teksaĵofabrikon.
En 1843 Moorea estis aldonita ĉe Franca Polinezio.

## Atingebleco 
Moorea havas propran flughavenon. Ne estas direktaj flugoj el la eksterlando al Moorea sed tamen el Papeete kiu havas internacian flughavenon.

## Eksteraj ligiloj 
* Listo de atoloj (france)

eta|maldekstra|300px|Virino el Moorea

[eta|maldekstra|300px|[Bangaloj de Hotelo Hibisko]]

eta|maldekstra|600px|Panoramo

Kategorio:Insuloj en Franca Polinezio
Konon de Samos

**Konon de Samos** (ĉ. 280 a.K. - ĉirkaŭ 220 a.K.) estis greka astronomo kaj matematikisto. Oni konas lin ĉefe ĉar li nomigis la konstelacion Berenica Hararo, honore al Berenico la 2-a, edzino de Ptolemeo la 3-a, kiu oferis sian hararon kontraŭ la sekura reveno de sia edzo el la Tria Siria Milito, kiu ekis en 246 a.K. Konon klarigis ke la diino estis montrinta sian favoron al la memofero metante la hararon de la reĝino en la ĉielo.

## Bibliografio
* Ivor Bulmer-Thomas. "Conon of Samos." Dictionary of Scientific Biography 3:391.
* Otto E. Neugebauer, A History of Ancient Mathematical Astronomy (New York, 1975).

Kategorio:Helenaj astronomoj
Kategorio:Helenaj matematikistoj
Kategorio:Naskiĝintoj en la 3-a jarcento a.K.‎
Kategorio:Mortintoj en la 3-a jarcento a.K.‎
Vestfirðir

**Vestfirðir** (La Okcidentaj fjordoj) estas grandega duoninsulo, en nordokcidenta parto de Islando distranĉita de multaj fjordoj kaj golfetoj. Samtempe ĝi konsideriĝas unu el la ok regionoj de Islando (islande plurale *landsvæði*, singulare *landsvæðið*). La teritorio etendas sin el fermaĵo de Gilsfjörður laŭ la distriktoj: Barðaströnd, Patreksfjörður, Tálknafjörður, Arnarfjörður, Dýrafjörður, Önundarfjörður, Súgandafjörður, Ísafjarðardjúp,  Jökulfirðir, Hornstrandir kun la la glaĉero Drangajökull kaj suden laŭ *Strandir* ĝis mezo de la fjordo Hrútafjörður (vidu la mapon). Ankaŭ la norda parto de la granda golfo, Breiðafjörður, kun siaj multaj insuloj, apartenas al Vestfirðir.
maldekstra|300ra|Mapo de Vestfirðir
[eta|maldekstra|300ra|la akvofalo *Gullfoss* ĉe la fjordo [Gilsfjörður]]
eta|maldekstra|300ra|klifo ĉe la terlango*Latrabjarg*

Kategorio:Duoninsuloj en Islando
Kategorio:Regionoj de Islando
Papo de Aleksandrio

**Papo**, aŭ Pappo, **de Aleksandrio** () estis grava greka matematikisto de la 3-a-4-a jarcentoj.

En geometrio, oni atribuas al li variajn teoremojn, konataj ĉiuj per la ĝenra nomo de Teoremo de Papo. Inter tiuj estas la jenaj:[eta|200px|dekstra|Kovrilpaĝo de la *Mathematicae Collectiones* de Papo, tradukitaj de [Federico Commandino (1589).]]
* Teoremo de la centroido de Papo,
* La ĉeno de Papo,
* Harmonia teoremo de Papo,
* Teoremo de la seslatero de Papo.

## Vidu ankaŭ 
* Teoremo de Papo

## Eksteraj ligiloj 
* Biografio de Papo en MacTutor; en angla.
** Traduko al la hispana.
* Fragmento de verkaĵo de Papo, en franca, en la retejo de Philippe Remacle (1944 - 2011).
* Papo en la retejo de la Bibliotheca Augustana (Aŭgsburgo).

Kategorio:Helenaj matematikistoj
Kategorio:Historio de geometrio
Kategorio:Naskiĝintoj en la 3-a jarcento
Kategorio:Mortintoj en la 4-a jarcento
Birdo de feliĉo

eta|Birdo de feliĉo
**Birdo de feliĉo** () estas tradicia ludilo farita el ligno, de norda Rusio, ĉizita en formo de birdo. Ĝi estis kreita de Pomoroj, nome la loĝantoj de la marbordoj de la Blanka kaj Barenca Maroj. La Birdo de feliĉo estas farita sen gluo aŭ aliaj fiksiloj, ĉizante maldikajn petalojn por flugiloj kaj vosto de la birdo kaj poste uzante specialan metodon por etendi kaj kurbigi ilin, ankaŭ troveblan en aliaj produktoj de nordrusia artmetio. La amuleto estas kutime farita el pino, abio, piceo, aŭ siberia cedro. Ĝi estas pendita ene de domo, gardante la familiajn fajrujon kaj bonfarton.

Lignoĉipsa birdo estas skulptita lignopeco kun maldikaj ondumantaj plumaroj en la flugiloj. La plumaro kaj vosto de ĉi tiuj birdoj estas kutime faritaj el dispecigita pino, tial la birdoj estis nomitaj "lignoĉipsoj". La devena loko de la ligna ludilo en la formo de birdo estas la Arĥangelska regiono. Ĝi estas ankaŭ nomata "Pomor kolombo".

Laŭ legendoj lignoĉipsa birdo alportas multajn profitojn al la domo. Krome, ĉi tiu birdo estas la simbolo de la suno. La birdo estis pendigita en la domo kiel gardisto de la fajrujo kaj bonfarto. Tiuj birdoj kutime pendis en preskaŭ ĉiuj hejmoj de kamparanoj en la angulo de ikonoj, super la manĝoĉambra tablo, kontraŭ la rusa forno aŭ super infana lulilo. Movataj de varma aero, ili rondiris en cirklo.

## Legendo pri Birdo de feliĉo 
En la fora Nordo en Arĥangelska provinco, vivis ĉasisto. Vintro en la Nordo estas longa kaj malvarma: neĝoŝtormo, blizardo kaj frosto. Ĉi-jare la vintro daŭris longan tempon kaj tute malvarmigis la domon de la ĉasisto kaj lia pli juna filo malsaniĝis. Li restis malsana dum longa tempo, ĝis li fariĝis tre maldika kaj pala; nek kuracistoj nek ŝamanoj povus helpi al li. La ĉasisto ĉagreniĝis. Li kompatis la knabeton. La ĉasisto demandis sian filon: "Kion vi volas?" La knabo flustris mallaŭte: "Mi volas vidi la sunon...". Kaj kie vi povas havi la sunon en la Nordo? La ĉasisto estis perdita en pensoj, hejtis la fornon por varmigi la domon. Sed la fajro ne estas la suno.

Subite la ĉasisto rimarkis lignereton, kiu brilis en la fajro. Rideto lumigis lian vizaĝon; kaj li sciis kiel helpi al sia filo.
La ĉasisto laboris la tutan nokton. Li ĉizis birdon el ligno, faris lignoĉipsojn, ornamis ilin per freto. Li pendigis la birdon super la lito de sia filo, kaj la birdo subite venis al vivo: ĝi komencis turniĝi kaj moviĝi en la varma aero kiu venis el la forno.
La knabo vekiĝis, ridetis kaj ekkriis: "Nu, jen la suno!"

De tiu tago, la infano komencis resaniĝi rapide. Tial, mirakla povo estis atribuita al la birdo el lignoĉipsoj kaj oni nomis ĝin "Sankta Spirito", la gardisto de la infanoj, la simbolo de familia feliĉo.

## Referencoj 
## Vidu ankaŭ 
* Ludilo
* Muzeo pri ludiloj

## Tradukfonto 
Kategorio:Kulturo de Rusio
Kategorio:Rusaj ludiloj
Kategorio:Lignaj ludiloj
Kategorio:Birdoj en popola kulturo
Kategorio:Birdoj en arto
Kategorio:Lignaj skulptaĵoj
Kategorio:Feliĉo
János Sándor (reĝisoro)

**János Sándor** [jAnoŝ ŝAndor], laŭ hungarlingve kutima nomordo **Sándor János** estas hungara reĝisoro.

János Sándor http://port.hu/adatlap/szemely/sandor-janos/person-12701 naskiĝis la  en Budapeŝto.

## Biografio 
János Sándor frekventis gimnazion en sia naskiĝurbo, poste li akiris diplomon en Teatra kaj Filma Altlernejo en 1963. Post siaj studoj li aliĝis al Teatro Csiky Gergely (Kaposvár), sed en la sekva teatra jaro al Nacia Teatro (Szeged). Post 3 jaroj li denove revenis al Kaposvár, inter 1969 kaj 1972 li apartenis al Teatro Jókai (Békéscsaba) jam kiel ĉefreĝisoro. Liaj sekvaj teatraj stacioj estis:
* denove Nacia Teatro en Szeged (1972–1975, ĉefreĝisoro)
* Teatro Csokonai (Debrecen) (1975–1979, ĉefreĝisoro)
* Teatro de Kecskemét (1979–1982, reĝisoro)
* denove Nacia Teatro en Szeged (1982–1988 ĉefreĝisoro, depost 1988 reĝisoro).
Li reĝisoradis ankaŭ en Litovio, Kartvelio, Jugoslavio, Rumanio, Francio. Li ofte kontribuas artikolojn pri la teatroj. Li edziĝis en 1967, baldaŭ li havis 2 gefilojn. Li ricevis 9 premiojn inter 1967-2003, krome li havas la titolon "eterna membro de Nacia Teatro de Szeged".

## Elektitaj teatraj reĝisoraĵoj 
* William Shakespeare:
** Rikardo la 2-a (1971)
** Henriko la 5-a (1973)
** Hamleto (1978)
* Wolfgang Amadeus Mozart: Die Zauberflöte (1976)
* Endre Fejes: Bonan vesperon somero, bonan vesperon amo (teatra versio, 1983)
* Leonard Bernstein: West Side Story (1984)
* Gaetano Donizetti: *Don Pasquale* (2017)

## Elektitaj televiziaj reĝisoraĵoj 
* *Alacsony az Ararát* (1981)
* *Jelöletlen tömegsírok* (2007)

## Elektitaj publikaĵoj 
* *Az elfeledett színigazgató* (1995)
* *A szegedi színjátszás krónikája - Theszpisz szekerén 1800-1883* (2007)
* *Thália örökös jegyese, Juhász Gyula* (2012)

## Fontoj 
* hungarlingva biografio
* hungarlingva biografio kun foto 
* hungarlingva biografieto kun foto

Kategorio:Hungaraj reĝisoroj
Kategorio:Budapeŝtanoj
Benzilamino

**Benzilamino** estas organika kemia komponaĵo kie la **benzila grupo** (C6H5CH2-) ligiĝas al la funkcia grupo NH2. Ĝi estas senkolora likvaĵo, flosas kaj miksiĝas kun akvo kaj uzatas kiel antaŭanto en organika sintezo kaj industrie en la produktado de multaj farmaciaĵoj. Ĝi okazas en la naturo kaj estis izolita el la Moringa oleifera, pli konata kiel rafano el la familio de la moringacoj.

En ĉeesto de humideco, benzilamino malforte korodas metalojn. Estas neakordigebla kun izocianatoj, organikaj halogenidoj, peroksidoj, epoksidoj, anhidridoj kaj acidaj halogenidoj. Kombinita kun hidridoj kaj fortaj reduktagentoj, ĝi generas gasan hidrogenon.

## Sintezoj 
### Sintezo 1 
* La plej uzata metodo por kreado de la benzilamino estas per reduktado de la benzonitrilo:

### Sintezo 2 
* Benzilamino prepareblas per interagado de la benzila klorido kaj amoniako:

### Sintezo 3 
* Per agado de natria hidroksido sur la benzilamido:

### Sintezo 4 
* La benzilaminon eblas prepari per reduktado de la **benzamido**:

### Sintezo 5 
* Hidratigo de la benzila izocianato laŭ la rearanĝo de Curtius:

### Sintezo 6 
* Interagado de la amonia formiato kaj fenolo sekvata per senhidratigo en acida medio:

### Sintezo 7 
* Preparado per aminigo de la benzeno:

## Reakcioj 
### Reakcio 1 
* Benzila alkoholo estiĝas per agado de la benzilamino kun nitroza acido:

### Reakcio 2 
* Reakcio de Schotten-Baumann: Benzilamino reakcias kun acetila klorido por doni la "benzilacetamidon".

### Reakcio 3 
* Benzila alkoholo estiĝas per agado de la nitroza acido sur la benzilamino:

## Literaturo 
* Organic Chemistry Portal
* Synthesis of primary amines
* Chemical Book
* ACS Publications
* Chemicalland21
* Chemeo

## Derivaĵoj de la benzilamino 

Isopropylbenzylamine.svg|**Izopropil-benzilamino**
Antazoline.svg|**Antazolino**
Procarbazine.svg|**Prokarbazino**
Benznidazole.svg|**Benzonidazolo**
Butenafine.svg|**Butenafino**
Clemizole.svg|**Klemizolo**

## Vidu ankaŭ 
* Karl Friedrich Schmidt (1887-1971)
* Theodor Curtius (1857-1928)
* Rudolf Leuckart (1822-1898)
* Hugo Schiff (1834-1915)
* Irving Langmuir (1881-1957)
* August von Hofmann (1818-1892)
* Carl Schotten (1853-1910)
* Eugen Baumann la 2-a (1868-1933)
* Eugen Baumann la 1-a (1846-1896)
* Benzoata acido
* Benzaldehido
* Benzila alkoholo

## Referencoj 
Kategorio:Aminoj
amino
Aleksej Ĵihalkoviĉ

**Alaksiej** aŭ **Aleksej Ĵihalkoviĉ** (, , naskiĝis la 18-an de aprilo 1996 en Minsko) estas belorusia infana kantisto, venkinto de la Junulara Eŭrovido-Kantokonkurso 2007 en aĝo de 11 jaroj.

## Kariero 
En 2005 li kantis la belorusan kanton „Lo zio Bé” (Onklo Bé) en la 48-a Internacia Festivalo de Infana Kanto Zecchino d’Oro. La verko gajnis premion Arĝenta Zekino (Zecchino d'Argento) por la plej bona eksterlanda kanto.

eta|maldekstra|270px|en 2007
Li partoprenis la 5-an Junularan Eŭrovido-Kantokonkurson gajnante per ruslingva kanto *С друзьями* ("S druz'jami", Kun amikoj) - li akiris 137 poentojn kaj estis la dua partoprenanto de Belorusio, kiu gajnis la infanan Eŭrovido-Kantokonkurson. Laŭ siatempaj gazetaraj artikoloj, li mem verkis la kanton, kio signifas ke li en la familio kreskis flue parolante la rusan

## Referencoj 
## Eksteraj ligiloj 
* historia paĝo de la oficiala konkursa retejo ()

Kategorio:Belorusaj kantistoj
Kategorio:Belorusaj infanaj kantistoj
Kategorio:Junulara Eŭrovido-Kantokonkurso
Sándor Sasvári

**Sándor Sasvári** [ŝAndor ŝaŝvAri], laŭ hungarlingve kutima nomordo **Sasvári Sándor** estas hungara aktoro, kantisto, muzikisto.
eta|Sándor Sasvári
Sándor Sasvári http://www.imdb.com/name/nm0766077/ naskiĝis la  en Budapeŝto.

## Biografio 
Sándor Sasvári komence estis gitaristo en sia naskiĝurbo, en 1982 li aliĝis al ĵus fondita muzikala teatro *Rock*. Ekde 1993 li ne ligiĝas al trupo, li havas rolojn en pluraj teatroj (Teatro Madách, Nacia Teatro (Győr), Operetoteatro (Budapeŝto), subĉielaj teatroj). Li havas rolojn ne nur en muzikaloj, sed ankaŭ en operetoj. Li ricevis 7 premiojn inter 1991-2013. Libertempe li rajdadas.

## Elektitaj teatraj roloj 
* Leonard Bernstein: West Side Story - Tony
* Andrew Lloyd Webber: Jesus Christ Superstar - Jesuo; Pilatus
* Viktor Jacobi: *Leányvásár* - Tom Migles

## Elektitaj televiziaj filmaj roloj 
* *Zenés húsvét* (1993)
* *Offenbach titkai* (1996)

## Lia libro 
* *Őszintén* (2010)

## Fontoj 
* hungarlingva biografio
* oficiala paĝo
* hungarlingva membiografio
* hungarlingva biografio kun foto
* hungarlingva biografio kun foto
* http://port.hu/adatlap/szemely/sasvari-sandor/person-18866

Kategorio:Hungaraj aktoroj
Kategorio:Hungaraj muzikalkantistoj
Kategorio:Hungaraj gitaristoj
Kategorio:Budapeŝtanoj
Jaŝodaro

[eta|dekstra|La budho Gotamo kun Jaŝodaro kaj Rahulo (malsupre kaj maldekstre), [Kavernoj Aĝanto.]]

**Jaŝodaro** (, ) estis la edzino de la budho Gotamo —la iniciatinto de budhismo—, antaŭ ol li forlasis sian domon por praktiki asketismon kaj fariĝi budho. Ŝi poste fariĝis bikŝuino kaj estas konsiderita kiel arahanto.

## Vivo 
La princino Jaŝodaro estis filino de la raĝo Suprabudo —filo de la raĝo Anĝano, unu el la ĉefoj de la kolijoj—, kaj la ŝakja raĝino Pamito —fratino de la raĝo Ŝudodano, la patro de ŝia edzo, la raĝido Gotamo—, kaj naskiĝis la saman tagon kiel sia edzo, en la monato de Vajŝako. La ŝakjoj kaj la kolijoj estis branĉo de la Ikŝvakua dinastio kaj estis neniu alia familio, kiu komparis al ili en la regiono, do la membroj de tiuj ĉi du raĝaj familioj nur geedziĝis inter si. Tial ŝi edziniĝis kun sia kuzo, la ŝakja princo Sidarto, kiam ŝi estis 16-jaraĝa. Kiam ŝi estis 29-jaraĝa, ŝi naskis sian nuran filon, Rahulon, kaj la saman tagon de lia naskiĝo, dum ŝi estis dormanta, la princo Sidarto forlasis la palacon por serĉi la vojon al vekiĝo, lasante la princinon Jaŝodaron frakasita de tio.

Kiam la budho Gotamo vizitis Kapilavastuon post atingi budhecon, Jaŝodaro ne iris vidi sian eksedzon, sed petis Rahulon iri al li peti lian heredaĵon.

Iom post ŝia filo Rahulo fariĝis samanero (novica bikŝuo), Jaŝodaro ankaŭ fariĝis samanerino kaj finfine atingis arahantecon. Ŝi bikŝuiniĝis kune kun kvin cent virinoj sekvantaj Mahapaĝapation Gotamion, la iniciatintino de la bikŝuina ordeno. Ŝi mortis kiam ŝi estis 78 jarojn aĝa, du jarojn antaŭ ol la parinirvano de la budho Gotamo.

## Nomoj 
La nomo *Yaśodharā* (Sanskrite) devenas de la vorto *yaśas*, kiu signifas *gloron, pompon* kaj la vorto *dharā*, kiu signifas *tenanto*, el la verba radiko *dhri*, kiu signifas *teni, subteni*, do *Glortenanto*. Tiu ĉi nomo estas menciita en pli malfruaj tekstoj kaj iĝis la plej populara nuntempe, sed ĝi ne estas menciita en la *Palia kanono*, kie ŝi estas nomita *Rāhulamātā* (en Palio, *patrino de Rahulo*). La nuran fojon, ke ŝi estas menciita per sia persona nomo en la kanono, estas kiam ŝi petas al Rahulo demandi al lia patro pri lia heredaĵo, kaj la nomo menciita tiam estas *Bhaddakaccā*. Ŝi ankaŭ estas nomita *Bhaddakaccānā* kaj *Bimbādevī*.

## Referencoj 
Kategorio:Disĉiploj de la budho Gotamo
Kategorio:Arahantoj
Kategorio:Budhismo kaj virinoj
József Sas

**József SAS** [jOĵef ŝaŝ], laŭ hungarlingve kutima nomordo **Sas József** estis hungara aktoro, reĝisoro, teatrestro, komikisto. Lia origina familia nomo estis *Polacsek*. Li estis elstara figuro de la politika kabaredo.

[eta|József Sas parolas en [2010]]
József Sas http://www.imdb.com/name/nm0765757/ naskiĝis la  en Békéscsaba, li mortis la .

## Biografio 
József Sas devenis el juda familio. Li finis la aktorlernejon de Kálmán Rózsahegyi en 1957, poste li aliĝis al trupo de Teatro Kisfaludy. En la sekva teatra jaro li apartenis al Teatro Jókai (Békéscsaba). Liaj sekvaj pli signifaj teatraj stacioj estis:
* Nacia Teatro (Pécs) (1959–1960)
* Teatro de Kecskemét (1966–1973).
En 1973 li aliĝis al komika teatreto en Budapeŝto, kie li estis teatrestro kaj reĝisoro inter 1985-2009. En tiu periodo li ofte estis aŭdebla en Hungara Radio kaj pluraj televizioj. En 2008 li estis kondamnita je suspendita prizono pro impostotrompo, poste li fondis propran kabaredon. Li ricevis 7 premiojn inter 1980-2003.

## Elektitaj teatraj roloj 
* Imre Kálmán:
** *Cirkuszhercegnő* - Slukk Tóni
** *A csárdáskirálynő* - grafo Bóni
* Ede Szigligeti: *Liliomfi* - Szellemfi

## Elektitaj reĝisoraĵoj 
* *Jó párt holtig tanul*
* *Csak semmi politika*

## Elektitaj libroj 
* *Józsi, hol vagy?* (1985)
* *"Kutyák–zsaruk–kabarék"* (1993)
* *Sasazértis... Írásba adom* (2001)
* *Sastaps* (2011)

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj reĝisoroj
Kategorio:Hungaraj teatrestroj
Kategorio:Hungaraj komikistoj
Kategorio:Hungaraj judoj
Kategorio:Hungaraj humuristoj
Arvydas Juozaitis

**Arvydas Juozaitis** (naskiĝis la 18-an de aprilo 1956 en Vilno) - litova filozofo, verkisto, sportisto, politika aganto, diplomato.

## Vivo 
Arvydas Juozaitis devenas de Vilno, kie frekventis mezlernejon. En 1980 finis studojn pri industriekonomiko en Ŝtata Universitato Vilno. En 1986 akiris gradon de la kandidato de filozofiaj sciencoj surbaze de laboraĵo "Subjektyvioji realybė ir istorinis subjektas Vilhelmo Diltėjaus filosofijoje". De 1985 lekciis filozofion en Litova Konservatorio, kaj en la jaroj 1987–2001 laboris en Instituto de Filozofio, Sociologio kaj Juro de la Litovia Akademio de Sciencoj.

En 1988 troviĝis inter membroj de Iniciata Grupo favore al Trakonstruo de "Sąjūdis", ankaŭ kunsidis en Seimas-Konsilio de Sąjūdis. Li redaktis gazeton "Sąjūdžio žinios" ("Sciigoj de Sąjūdis"). En baloto en 1989 sen sukceso pretendis mandaton de parlamentano al Supera Soveto de Sovetunio kadre de "Sąjūdis", malvenkante kun Algirdas Brazauskas, proponitan de Komunisma Partio de Litovio. En 1990 estis inter fondintoj de Litova Asocio de liberalistoj.

Arvydas Juozaitis estis redaktoro de periodaĵoj: "Šiaurės Atėnai" ("Norda Ateno") kaj "Naujoji Romuva" ("Nova Romo"). En la jaroj 2001–2003 konsilis al ĉefministro de Litovio pri klerigado kaj kulturo. En la periodo 2004–2009 estis kultura ataŝeo de ĝenerala konsulejo de Litovio en Kaliningrado. Tiutempe verkis libron "Karalių miestas be karalių" dediĉitan al la historio de Kaliningrado. En 2009 ekloĝis en Latvio. Eklernis la latvan lingvon kaj promocias kunproksimiĝon de la litova kaj latva nacioj, kune kun vivigo de komuna valuto "balta" (baltas, balts). Li planas eldoni libron "Rīgas civilizācija" ("Civilizacio de Rigo").

Li kreis libreton al rok-opero "Veidas ugnyje" dediĉitan al Romas Kalanta.

Arvydas Juozaitis estis plurjara majstro de Litovio kaj Sovetunio pri naĝado. Dum Somera Olimpiko 1976 en Montrealo gajnis bronzan medalon. Li akiris pokalon de Eŭropo en Peskaro (Italio) (1976). En 1988 iĝis kunreaktiviganto de Litova Olimpika Komitato (Lietuvos tautinio olimpinio komitetas, LTOK).

Distingita per Ordeno de Litova Grandduko Gediminas de la 5-a grado. Edziniĝinta, kun du infanoj.

## Bibliografio 
* Biografia noto sur la paĝo rasyk.lt litove

Kategorio:Litovaj verkistoj
Kategorio:Litovaj politikistoj
Kategorio:Litovaj naĝistoj‎
Kategorio:Litovaj filozofoj
Mehetia

**Mehetia** estas vulkaninsulo kun relative juna stratovulkano kiu ankoraŭ daŭre aktivas. Ĝi apartenas al la Alventaj insuloj de Franca Polinezio kaj situas 110 km oriente de Tahitio.

La insulo estas iom pli granda ol 2 kvadrataj kilometroj. La plej alta punkto estas je 435 metroj.

## Historio 
Mehetia ekestis dum la lasta miliona jarnombro. Antaŭ ol eŭropanoj koloniigis la areon, polinezianoj loĝis sur la insulo kaj ĝi estis komercostacio inter Tahitio kaj la Tuamotuoj.
En 1776 Samuel Wallis vizitis la insulon. Li estis la unua eŭropano kiu albordiĝis. En la sama jaro ankaŭ Louis Antoine de Bougainville vizitis ĝin.
Ĝis 1806 la insulo estis loĝata. En tiu jaro soldatoj el la Tuamotua arkipelago surprizatakis la insulanaron. La tuta populacio estis fortransportita.

Pliposte en la 19-a jarcento la insulo estis uzata kiel punkolonio. Post tio ĝi definitive estis forlasita.
En 1982 por la lasta fojo la vulkano erupciis. En 1986 ankoraŭ forta tertremo sekvis.

## Eksteraj ligiloj 
* Mehetia bij Global Volcanism Program 
* Listo de atoloj (france)

[eta|maldekstra|400px|Desegnaĵo de [James Cook el 1769]]

Kategorio:Insuloj en Franca Polinezio
Kategorio:Stratovulkanoj
Benzonitrilo

**Benzonitrilo** estas aromata kemia organika kombinaĵo, senkolora likvaĵo kun dolĉeca odoro je amaraj migdaloj, ĉefe uzata kiel antaŭanto al multaj derivaĵoj. Benzonitrilo formas kunordigajn kompleksaĵojn kun transiĝaj metaloj kiuj estas solveblaj kaj en akvo kaj en organikaj solvantoj. Ĝi estis malkovrita en 1844 de la germana kemiisto **Hermann von Fehling** (1812-1885).

## Sintezoj 
### Sintezo 1 
* Sintezo de Rosenmund-Von Braun: Estigo de benzonitrilo per varma kataliza interagado de la bromobenzeno kun kupra (I) cianido:

### Sintezo 2 
* Sintezo de Rosenmund-von Braun: En la laboratorio, benzonitrilo prepariĝas per senhidratigo de la benzamido:

### Sintezo 3 
* Ekde la benzilamino:

### Sintezo 4 
* Reakcio de Hermann Fehling: En 1844, Hermann Fehling estigis la kombinaĵon per varma senhidratigo de la amonia benzoato:

### Sintezo 5 
* Benzonitrilo estiĝas per agado de la kalia cianido sur klorobenzeno:

### Sintezo 6 
* Ekde la natria benzeno-sulfonato: Per varma interagado de la natria benzeno-sulfonato kun natria cianido eblas sintezi la benzonitrilon:

### Sintezo 7 
* Benzonitrilo ekde la anilino kun traktado per kalia cianido en ĉeesto de sulfata acido:

## Reakcioj 
### Reakcio 1 
* Benzamido estiĝas per hidratigo de la benzonitrilo:

### Reakcio 2 
* Benzaldehido estiĝas per interagado de la benzonitrilo kun klorida acido kaj stana II klorido sekvata per hidratigo:

## Literaturo 
* Chemicalland21
* the NIST WebBook
* Cameo Chemicals
* Purification of Laboratory Chemicals, W.L.F. Armarego, Christina Chai
* Technology evaluation report: design and development of a pilot ..., Volume 1, United States. Environmental Protection Agency. Office of Research and Development, Risk Reduction Engineering Laboratory (U.S.)
* Handbook of Polycyclic Aromatic Hydrocarbons: Emission Sources and Recent ..., Bjorseth

## Vidu ankaŭ 
* Benzoata acido
* Benzaldehido
* Benzila alkoholo
* Benzeno
* Benzilamino
* Benzokaino
* Benzamido
* Hermann von Fehling (1812-1885)
* Karl Wilhelm Rosenmund (1884-1965)
* Julius von Braun (1875-1939)
* Nitrilo
* Izonitrilo

## Referencoj 
Kategorio:Hidrogenaj kombinaĵoj
Kategorio:Nitriloj
Alventaj Insuloj (Franca Polinezio)

La **Alventaj Insuloj** () estas la orienta insulgrupo de la Societa Insularo de Franca Polinezio. La arkipelago estas administracia unuo, unu el la kvin administraciaj areoj de Franca Polinezio, kaj konsistas el Tahitio, Moorea, Mehetia, Tetiaroa kaj Maiao. Tahitio, Moorea kaj Mehetia estas vulkaninsuloj. Tetiaroa kaj Maiao estas koralatoloj. La totala areo de tiuj insuloj estas 1176 km².

Sur la insuloj loĝas 75-80% de la populacio de Franca Polinezio. En 2002 tio estis 194 900 homoj, de kiu 26 200 en la ĉefurbo Papeete. La plej granda parto de la populacio parolas france kaj tahitie.

Ĝi estas unu el la 6 elektodistriktoj por la Asembleo de Franca Polinezio.

## Vidu ankaŭ 
* Alventaj Insuloj (Kariba Maro)
* Deventaj Insuloj (Franca Polinezio)

Kategorio:Insuloj en Franca Polinezio
Tuktoyaktuk

**Tuktoĝaktuko**, aŭ **Tuktoyaktuk** en angla /tʌktəˈjæktʌk/, aŭ **Tuktuyaaqtuuq** (en inuvialuktun: kvazaŭ karibuo), estas Inuvialuita domaro de ĉirkaŭ 850 loĝantoj en la Inuvika Regiono de la Nordokcidentaj Teritorioj, Kanado. Komune referencata simple laŭ ĝia unua silabo, Tuk /tʌk/ (Tak), tiu setlejo kuŝas norde de la Arkta Cirklo ĉe la bordo de la Beaufort-maro, de la Arkta Oceano. Iam konata kiel Port Brabant, la komunumo estis renomita en 1950 kaj estis la unua loko en Kanado kiu revenas al la tradicia indiĝena nomo.

## Referencoj 
Kategorio:Geografio de la Nordokcidentaj Teritorioj
Kategorio:Arkta Oceano
Nanisivik

**Nanisivik** (Inuktituta silabaro: ᓇᓂᓯᕕᒃ, traduko de *la loko kie homoj trovas aĵojn*) estis entreprena urbo kiu estis konstruita en 1975 por subteni minadon kaj operaciojn de minerala procezado de plumbo kaj zinko por la mino Nanisivik, en produktado inter 1976 kaj 2002. La urbo estas situa ĝuste interno de la fjordo Strathcona Sound, ĉirkaŭ 20 km oriente de la komunumo Arctic Bay en la kanada teritorio Nunavuto. Nun ĝi ne estas konstante loĝata.

Estas haveno kaj doko ĉirkaŭ 3.7 km norde de la iama minloko kiu estis uzita por enŝipigo koncentrita el la loko, kaj ricevo de necesaĵoj (). Ĝi estas nune uzata de la kanada marborda polico por trejnado.

La Flughaveno Nanisivik situa 15 km sude estis uzata kiel ĉefa flughaveno por Arctic Bay ĝis 2010 kiam la pli longa Flughaveno Arctic Bay malfermiĝis. La flughaveno estas ĉirkaŭ 19 km rekte sudoriente de Arctic Bay sed la ŝoseo inter ili estas 32 km longa.

## Referencoj 
## Eksteraj ligiloj 
* Government will continue seeking positive legacy from Nanisivik mine closure, minister says. *Government of Nunavut. 1a de Oktobro, 2002. Laste alirita la 12an de Septembro, 2006.*
* Welcome to the Arctic Bay & Nanisivik, Nunavut Photo Album! . *Photographs by Vincent K. Chan. Laste alirita la 12an de Septembro, 2006.*
* 

Kategorio:Urboj de Kanado
Kategorio:Geografio de Nunavuto
Kategorio:Arkta Oceano
Kategorio:Havenurboj
Kategorio:Minado
Prudhoe Bay (Alasko)

**Prudhoe Bay** /ˈpruːdoʊ/ aŭ Sagavanirktok en inuita estas censa loko (CDP) situa en la *North Slope Borough* de la usona ŝtato Alasko. Je la censo de 2010, la loĝantaro de la CDP estis de 2,174 personoj; tamen, kelkaj miloj da portempaj laboristoj de la naftokampo de Prudhoe Bay. La flughaveno, loĝejaro, kaj ĝeneralaj vendejoj estas ĉe Deadhorse; la naftejoj kaj procezinstalaĵoj estas situaj ĉe disaj gruzopadoj kuŝe sur tundro. Estas nur dum vintro kiam la surfaco estas sufiĉe forta por subteni pezan ekiparon, kaj nova konstruado okazas je tiu tempo.

## Eksteraj ligiloj 
* Prudhoe Bay informa retejo

Kategorio:Alasko
Kategorio:Arkta Oceano
Inuvik

**Inuvik** (loko de homo) estas urbo en la Nordokcidentaj Teritorioj de Kanado kaj la administracia centro por la Inuvika Regiono.

La loĝantaro laŭ la censo de 2011 estis de  personoj, kun malpliiĝo de  el la censo de 2006. La du antaŭaj censaj kalkuloj montras grandajn fluktuojn pro ekonomiaj kondiĉoj:  en 2001 kaj  en 1996. En 2012 la registaro de la Nordokcidentaj Teritorioj informis ke la loĝantaro estis 3,321 kun averaĝa jarkresko de  el 2001.

## Turismo 
eta|Preĝejo *Our Lady of Victory*.

### Famaj allogoj 
La Preĝejo *Our Lady of Victory* de Inuvik, ofte nomata *Iglua Preĝejo*, estas fama loko en la regiono. Ĝi estas la plej fotita konstruaĵo en la urbo.

Inuvik havas ankaŭ la plej nordan moskeon de Nordameriko, kiu malfermiĝis en Novembro 2010 post kiam ĝi esti konstruita en Winnipeg kaj transportita  per kamiono kaj barĝo. Kelkaj gazetaraj informoj erare nomata la "plej norda moskeo de la mondo", sed fakte moskeoj en Norilsk, Rusio, kaj Tromsø, Norvegio, estas ambaŭ iomete pli norde ol Inuvik.

## Referencoj 
Kategorio:Geografio de la Nordokcidentaj Teritorioj
Kategorio:Urboj de Kanado
Kategorio:Arkta Oceano
Barrow (Alasko)

eta|Aera foto de Barrow, Alasko.
**Barrow** (/ˈbɛəroʊ/), konata oficiale kiel **Utqiaġvik** (en inupiaka lingvo [utqiɔʁvik]), estas la plej granda urbo de la *North Slope Borough* en la usona ŝtato Alasko kaj estas situa super la Arkta Cirklo. Ĝi estas la 11a plej norda publika komunumo en la mondo kaj estas la plej norda urbo urbo en Usono. Najbara Point Barrow estas la plej norda usona punkto. La loĝantaro de Utqiaġvik estis 4,683 ĉe la censo de 2000 kaj 4,212 ĉe la censo de 2010.

## Referencoj 
## Bibliografio 
* Dekin, Jr., Albert A. (June 1987). "Sealed in Time". National Geographic. Vol. 171 no. 6. pp. 824–836. ISSN 0027-9358. OCLC 643483454.

Kategorio:Urboj de Alasko
Kategorio:Arkta Cirklo
Kategorio:Arkta Oceano
Poul Egede

**Poul EGEDE** (naskiĝinta la  en Vågan, mortinta la  en Kopenhago) estis norvega-dana teologo, tradukisto kaj misiisto.

## Vivo 
Estante filo de la misia pioniro Hans Egede li helpadis la patron kaj iĝis ankaŭ ties posteulo ekleziula inter 1734-40. Reveninte al Danlando li iĝis profesoro pri teologio kaj membro de la Misia kolegio, post la morto de la patro ankaŭ inspektanto de la grondlanda misio kaj episkopo.

Li finis en 1766 la far la patro komencita traduko de la Nova Testamento en la gronlandan, verkis krome kateĥismon (1756) kaj ceremoniregularon (Rituale) dulingvan (dana-gronlanda) en 1783. Gravis ekster tio lia eldono de vortaro grondlanda-dana-latina (1750) kaj de lernolibro gramatika (ankaŭ grondlanda-dana-latina) en 1760.

El liaj filoj iĝis misiisto Hans E. Saabye (1770–78), la posta ĉefpredikisto en Adbye/Fyn. La alia filo Niels estis leŭtenanto esploristo ĉe la eosta marbordo de Gronlando; li ankaŭ surpaperigis siajn malkovrojn (Kopenhago 1789) kaj mortis en 1804 kiel ŝipkapitano.

## Fonto 
"Egede" - ĉe: *Meyers Großes Konversations-Lexikon*, volumo 5. Leipzig 1906, p. 387

## Literaturo 
* Fenger, *Bidrag til Hans Egedes og den grønlandske Missions Historie 1721–1760*, Kopenhago 1879

Kategorio:Kristanaj misiistoj
Kategorio:Danaj lingvistoj
Kategorio:Norvegaj episkopoj
Kategorio:Luteranaj episkopoj
Kategorio:Gronlanda literaturo
Tramtransporto en Lvivo

**Tramtransporto en Lvivo** (, ) konsistas el elektra tramvojo en Lvivo, Ukrainio.

## Priskribo 
Hodiaŭ, la tramvojo de Lvivo trairas 10 liniojn sur 75 kilometroj da trakoj kun proksimume 220 veturiloj. Antaŭe en malbona stato, multaj trakoj estis rekonstruitaj en 2006, kaj eĉ pli estas rekonstruotaj en la sekvaj jaroj. La plej multaj tramoj estas de tipo Tatra "KT4", produktitaj de ĉeĥa fabriko ČKD. Pli malnovaj tramoj Tatra "T4" veturas nur sur la dua linio. Antaŭmilitaj veturiloj de Gothaer Waggonfabrik, kiuj estis konstruitaj post 1910, estas uzataj nur por vivtenado kaj utilecaj celoj. Lastatempe Lvivo akiris 20 reviziitajn kaj modernigitajn tramojn "KT4" antaŭe uzitajn en germanaj urboj Erfurto kaj Gera, temas pri la unua aĉetado de novaj tramoj ekde la sendependeco de Ukrainio.

En 1991, preskaŭ 140 milionoj da pasaĝeroj uzis la sistemon. En 2002, tiu nombro malkreskis al 60 milionoj. Malgraŭ granda nombro de pasaĝeroj, proksimume 65% el ili veturas senpage. Tial, la konsiderinda ŝuldo de la firmao devas esti pagita de la registaro de la Lviva provinco.

La prezo de unu vojaĝo estis 50 kopekoj (ĉirkaŭ € ) en 2007. Ĝi estis plialtigita al 75 kopekoj (ĉirkaŭ € ) en 2008 kaj al 1 hrivno en 2009. La prezo en 2012 estas 1 hrivno kaj 50 kopekoj, la kosto altiĝinte el 1 hrivno kaj 25 kopekoj ĵus antaŭ la Eŭropa Futbal-Ĉampionado 2012 tial ke Lvivo estis unu el la gastigantaj urboj.
En aprilo 2015 la prezo de unu vojaĝo estis 2 hrivnoj (ĉirkaŭ € ).

En septembro 2012, kontrakto por provizi modernajn malaltplankajn tramojn estis aljuĝita al Elektrotrans, komuna entrepreno de Electron kaj Transtec Vetschau. Ĉi tiuj plej novaj aldonoj al la longa historio de tramoj en Lvivo estis enkondukitaj en aŭgusto 2013 kaj nun veturas sur linio 9a. Estas kvin sekcioj kun 100% da malaltplankaj tramoj Electron T5L64, dezajnitaj de konstruistoj de kompanio Electron bazita en Lvivo (unu "T5L64" kaj ok "T5L44"). Lvivo planas aĉeti aliajn naŭ "Electron" dum modernigado de trakoj danke al la fundoj kiuj estis donitaj de EBI.

## Bildgalerio 

Tatra T4SU у Львові.jpg|Tramo "T4SU"sur linio 2
Tatra KT-4D у Львові.jpg|Tramo "KT4D"en Lvivo
Tatra KT4 ззаду.jpg|Tramo "KT4SU"sur linio 9
Депо1 Львів.jpg|Tram-deponejo de Lvivo
Electron T5L64 Franka square 1.JPG|Tramo "Electron T5L64"sur linio 9a

## Mapo 
## Referencoj 
## Vidu ankaŭ 
* Tramtransporto
* Listo de urboj kun tramtransporto
* Tramo
* Tramvojo
* Trolebusa transporto en Lvivo
* Transporto en Ukrainio

## Eksteraj ligiloj 
* lviv.travel (//)
* Lemberg Straßenbahn Lviv tram ()

## Tradukfonto 
Kategorio:Transporto en Lvivo
Lvivo
Lvivo
Lvivo
Kategorio:Transporto en 1880
Kategorio:Aperis en 1880
Ora epoko (Danio)

[eta|120px|Bildo de [Christoffer Wilhelm Eckersberg,"Rückenakt (Morgentoilette)", 1837]]
La **Ora epoko de Danio** (dane: *Den danske guldalder*) nomiĝas la tempo inter 1800 kaj 1850, epoko de tre altvalora artista ekfloro. Interese estas ke paralele komenciĝis la malpligraviĝo de Danio mondpolitike (post la Traktato de Kiel).

Antaŭ ĉiuj jenaj personoj gravis sur diversaj kampoj kulturaj:
* Hans Christian Andersen, poeto
* Wilhelm Bendz, pentristo
* Christoffer Wilhelm Eckersberg, pentristo
* Nicolai Grundtvig, teologo kaj pedagogo
* Christian Frederik Hansen, arkitekto
* Johanne Luise Heiberg, aktorino
* Gustav Friedrich von Hetsch, arkitekto kaj gvidanto de la porcelanaĵmanufakturo Royal Copenhagen
* Jens Juel, pentristo
* Søren Kierkegaard, filozofo kaj religia verkisto
* Friedrich Kuhlau, komponisto de germana deveno
* Hans Christian Ørsted, fizikisto kaj kemiisto
* Peter Christian Skovgaard, pejzaĝpentristo
* Bertel Thorvaldsen, skulptisto

## Eksteraj ligiloj 
* Ånden i naturen 
* Golden Days in Copenhagen – København 1800-1850
* Gvido al la Ora ekopo 

Kategorio:19-a jarcento en Danio

Kategorio:Arto de la 19-a jarcento
Péter Scherer

**Péter Scherer** [ŝerer], laŭ hungarlingve kutima nomordo **Scherer Péter** estas hungara aktoro, voĉoaktoro.

Péter Scherer http://www.imdb.com/name/nm0771035/ naskiĝis la  en Ajka.

## Biografio 
Péter Scherer frekventis mezlernejon en Szombathely, poste li akiris inĝenieran diplomon en Teknika kaj Ekonomia Universitato de Budapeŝto en 1987. Jam dum la studentaj jaroj li aliĝis al malgranda teatra trupo, kie li restis ĝis 1994. Inter 1995 kaj 1997 li ne ligiĝis al trupoj, poste li apartenis al 2 malgrandaj teatroj. Li ricevis 5 premiojn inter 1995-2009. En 1995 li edziĝis, baldaŭ li havis 3 gefilojn.

## Elektitaj teatraj roloj 
* William Shakespeare:
** Hamleto - Claudius
** Makbeto - McDuff; Banquo
** Somermeznokta sonĝo - Demetrius; Orrondi
* Molière: La Mizantropo - Oronte
* Ferenc Molnár: *Liliom* - Húgó; Kádár István

## Elektitaj kinaj filmaj roloj 
* ‘‘Balekok és banditák’‘ (1996)
* ‘‘Kontroll’‘ (2003)
* ‘‘Az éjszakám a nappalod’‘ (2014)

## Elektitaj televiziaj filmaj roloj 
* ‘‘Kilakoltatás’‘ (2000)
* ‘‘Válótársak’‘ (serio, 2015–)

## Dubladaj roloj 
* en eksterlandaj filmoj hungaraj voĉoj de Sacha Baron Cohen kaj aliaj http://www.magyarszinkron.hu/?module=movies&action=showperson&mpid=2367&category=szinesz

## Fontoj 
* oficiala paĝo 
* hungarlingva biografio kun foto
* hungarlingva biografio kun foto
* http://port.hu/adatlap/szemely/scherer-peter/person-24729

Kategorio:Hungaraj aktoroj
Kategorio:Hungaraj voĉoaktoroj
Frama Markolo

[eta|260px|La Frama markolo (angle: *Fram Strait*) estas la nura profunda trapasejo inter la [Arkta Oceano kaj la Gronlanda Maro.]]
La **Frama Markolo** aŭ **Markolo Fram** estas la mara trapasejo inter Gronlando kaj Svalbardo, situa inter 77°N kaj 81°N latitudoj kaj centre sur la unua meridiano. La Gronlanda kaj Norvega maroj kuŝas sude de la Frama Markolo, dum la Nansen Baseno de la Arkta Oceano etendiĝas norde. Frama Markolo estas notata esti la nura profunda trapasejo inter la Arkta Oceano kaj la planedaj oceanoj. La elstaraj oceanografiaj trajtoj de la regiono estas la uesta spicberga marfluo je la eosta flanko kaj la oesta Gronlanda marfluo je la uesta.

Kategorio:Fizika oceanografio
Kategorio:Marfluoj
Kategorio:Arkta Oceano
Judit Schell

**Judit Schell** [ŝel], laŭ hungarlingve kutima nomordo **Schell Judit** estas hungara aktoro, voĉoaktoro.

Judit Schell http://www.imdb.com/name/nm0770726/ naskiĝis la  en Debrecen.

## Biografio 
Judit Schell frekventis gimnazion en sia naskiĝurbo, poste li akiris diplomon en Teatra kaj Filma Altlernejo en 1995. Ŝiaj ĉefinstruistoj estis Dezső Kapás kaj István Horvai. Post siaj studoj ŝi aliĝis al trupo de Teatro Radnóti. Inter 2003 kaj 2012 ŝi apartenis al Nacia Teatro (Budapeŝto), poste al Teatro Thália (Budapeŝto). Ŝi havas edzon, ŝi naskis trifoje. Ŝi ricevis 10 teatrajn premiojn inter 1998-2017.

## Elektitaj teatraj roloj 
* William Shakespeare:
** Rikardo la 3-a - Lady Anna (2004 en Nacia Teatro)
** *Timono de Ateno* (en Teatro Radnóti)
* Anton Ĉeĥov: Tri fratinoj - Olga (2002 en Teatro Radnóti); - Maŝa (2010 en Nacia Teatro)

## Elektitaj filmaj roloj 
* *Brazilok* (2017)
* *Sorstalanság* (2005) - patrino
* *Szomszédok* (1996-1999, televizia serio) - advokato

## Dubladaj roloj 
* en eksterlandaj filmoj hungaraj voĉoj de Amanda Tapping kaj aliaj http://www.magyarszinkron.hu/index.php?module=movies&action=showperson&mpid=3119&category=szineszno

## Fontoj 
* http://www.thalia.hu/index.php/main/muveszeink/schell-judit 
* hungarlingva biografio kun foto
* oficiala paĝo
* http://port.hu/adatlap/szemely/schell-judit/person-22937

Kategorio:Hungaraj aktoroj
Kategorio:Hungaraj voĉoaktoroj
Zoltán Schneider

**Zoltán Schneider** [ŝnejder], laŭ hungarlingve kutima nomordo **Schneider Zoltán** estis hungara aktoro, voĉoaktoro.

Zoltán Schneider http://www.imdb.com/name/nm1343442/ naskiĝis la  en Budapeŝto.

## Biografio 
Zoltán Schneider frekventis gimnazion en sia naskiĝurbo, poste li akiris diplomon en Teatra kaj Filma Altlernejo en 1994. Lia ĉefinstruisto estis Gábor Zsámbéki, jam dum la studentaj jaroj li ricevis rolojn en Teatro Katona József. Post la diplomo li aliĝis al trupo de Nova Teatro (Budapeŝto). Ekde 2001 li apartenas al Teatro Radnóti. Li ricevis 4 premiojn inter 2000-2016.

## Elektitaj teatraj roloj 
* William Shakespeare:
** Hamleto - Horatio
** Somermeznokta sonĝo - Oberon
** Otelo - Cassio (en Nova Teatro, 1999)
* Anton Ĉeĥov: Tri fratinoj - Soljonij (en Teatro Radnóti, 2002)

## Elektitaj kinaj filmaj roloj 
* ‘‘Hamvadó cigarettavég’‘ (2001)
* ‘‘Testről és lélekről’‘ (2017)

## Elektitaj televiziaj filmaj roloj 
* ‘‘A halál kilovagolt Perzsiából’‘ (2005)
* ‘‘Kossuthkifli’‘ (serio, 2013)

## Dubladaj roloj 
* en eksterlandaj filmoj hungaraj voĉoj de Cress Williams kaj aliaj http://iszdb.hu/?szemely=9170

## Fontoj 
* http://port.hu/adatlap/szemely/schneider-zoltan/person-21668
* hungarlingva biografio kun foto
* hungarlingva biografio kun foto
* hungarlingva biografieto kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Videoludejo

eta|dekstra|400ra|Kelkaj videoludejaj ludoj.
**Videoludejo** (kaj ankaŭ *maŝinludejo*) estas loko, kie eblas ludi vidilajn ludojn. Ĝi povas esti propra konstruaĵo, aŭ esti parto de alia konstruaĵo, kiel drinkejo, kinejo kaj amuzparko. Malsimile al kazinoj, homoj ne celas gajni monon per ludado, sed ĉefe amuziĝi. Kvankam la plimulto de la ludoj nun estas vidilaj ludoj, kelkfoje ankoraŭ eblas trovi ludojn senekranajn, senkomputilajn kaj pure elektromekanikajn.

Ludoj de videoludilejo ofte troviĝas en fortikaj altaj ludilaj maŝinoj, kiujn oni devas ludi stare. Ofte, ludanto devas enmeti moneron (aŭ butikan ĵetonon) por ludi dum kelkaj minutoj aŭ ĝis kiam tiu malvenkas en la ludo. Multaj malnovaj ludoj estis adaptitaj al ludilaj maŝinoj. Ekzistas vidilaj ludoj, kiel Mario Kart Arcade GP, kiuj estis kreitaj nur por vidila ludilejo. Multaj videoludejaj maŝinoj havas kromajn regilojn kiel pafilon, stirilon, muzikilon kaj dancan tapiŝon, kiuj donas al la ludanto ludsperton nefacile haveblan per hejmaj videoludiloj.

Por ludantoj, vidila videoludejo povas esti renkontiĝejo kun aliaj ludantoj. Ĝi ankaŭ povas esti loko por renkonti originalajn ludojn aŭ rememori malnovajn ludojn kaj etoson. Por la posedanto, vidila ludilejo povas esti aldona enspezo kaj ilo por altiri aŭ konservi klientojn.

Kategorio:Videoludoj
Porfiriono

**Porfiriono** estis en greka mitologio filo de dio de la ĉielo Urano kaj diino de la Tero Gajo. Li estis unu el la plej fortaj Gigantoj (sovaĝaj kolosoj), ie li estis signita kiel "reĝo de Gigantoj". Dum la ribelo de Gigantoj kontraŭ olimpiaj dioj li provis akiri Heron, pro kio Zeŭso per fulmo puŝis lin teren.[eta|dekstra|300px|Artista skulptaĵo troviĝas sur [Altaro de Pergamo: Zeŭso (maldekstre) batalas kun Porfiriono (dekstre al tero sinkanta)]]

## Tradukfonto 
Kategorio:Dioj de la helena mitologio

Kategorio:Mitologiaj kreitaĵoj